ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιανουαρίου 1992 σχετικά με τη θέσπιση μεταβατικών μέτρων για το εμπόριο των βοοειδών όσον αφορά την παύση του εμβολιασμού κατά του αφθώδους πυρετού και την ανάκληση της απόφασης 91/13/ΕΟΚ και της απόφασης 91/177/ΕΟΚ (92/105/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/423/ΕΟΚ του Συμβουλίου της 26ης Ιουνίου 1990 για την τροποποίηση της οδηγίας 85/511/ΕΟΚ σχετικά με τη θέσπιση κοινοτικών μέτρων καταπολέμησης του αφθώδους πυρετού, της οδηγίας 64/432/ΕΟΚ περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών και της οδηγίας 72/462/ΕΟΚ περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους, νωπών κρεάτων και προϊόντων με βάση το κρέας προέλευσης τρίτων χωρών (1), και ιδίως το άρθρο 6,

Εκτιμώντας:

ότι οι αποφάσεις της Επιτροπής 91/13/ΕΟΚ (2) και 91/117/ΕΟΚ (3) περιέχουν ήδη διατάξεις για το εμπόριο βοοειδών που έχουν προηγουμένως εμβολιασθεί κατά του αφθώδους πυρετού-

ότι δεν απαιτούνται πλέον οι διατάξεις των αποφάσεων 91/13/ΕΟΚ και 91/177/ΕΟΚ- ότι, επομένως, οι εν λόγω αποφάσεις μπορούν να καταργηθούν-

ότι, ωστόσο, ο στόχος, που καθορίζεται στο άρθρο 4 της οδηγίας 90/423/ΕΟΚ, είναι να σταματήσει το εμπόριο εμβολιασθέντων ζώων- ότι, ωστόσο, κρίνεται χρήσιμο να διατηρηθούν τα μέτρα για το ενδοκοινοτικό εμπόριο και τις εισαγωγές από τρίτες χώρες μέχρι το τέλος του 1992, έτσι ώστε να επιτραπεί μια ομαλή μετάβαση από το εμπόριο εμβολιασθέντων ζώων μόνο-

ότι αυτοί οι μεταβατικοί κανόνες πρέπει να εφαρμοσθούν στις εισαγωγές ζώντων ζώων από ορισμένες τρίτες χώρες ή από περιοχές τρίτων χωρών που περιλαμβάνονται στον πίνακα που καταρτίσθηκε με την απόφαση 79/542/ΕΟΚ του Συμβουλίου (4), όπως τροποποιήθηκε τελευταία από την απόφαση 90/585/ΕΟΚ της Επιτροπής (5), και οι οποίες έπαυσαν τον εμβολιασμό κατά του αφθώδους πυρετού-

ότι οι διατάξεις της παρούσας οδηγίας πρέπει να αναθεωρηθούν από την Επιτροπή πριν από τη λήξη της-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη, που έχουν πραγματοποιήσει εμβολιασμό κατά του αφθώδους πυρετού στις 31 Δεκεμβρίου 1990, μπορούν να δέχονται βοοειδή τα οποία εμβολιάσθηκαν κατά του αφθώδους πυρετού πριν από την ημερομηνία κατά την οποία έπαυσε ή πριν την πολιτική της διενέργειας εμβολιασμού, υπό την προϋπόθεση ότι τα ζώα συνοδεύονται από πιστοποιητικό που βεβαιώνει ότι δεν εμβολιάσθηκαν κατά την ημερομηνία αυτή. Τα κράτη μέλη που σταμάτησαν τον εμβολιασμό πριν από τις 4 Απριλίου 1991, μπορούν να δέχονται βοοειδή τα οποία εμβολιάσθηκαν πριν από τις 4 Απριλίου 1991.

2. Κατά την εφαρμογή των διατάξεων της παραγράφου 1 σε ζώντα ζώα που προέρχονται από τρίτες χώρες οι οποίες περιλαμβάνονται στον κατάλογο της απόφασης 79/542/ΕΟΚ, τα κράτη μέλη μπορούν να επιτρέψουν τέτοιες εισαγωγές από χώρες οι οποίες έχουν διαβεβαβιώσει γραπτώς την Επιτροπή ότι:

- έχουν επισήμως σταματήσει τον εμβολιασμό στην επικράτειά τους,

- δεν επιτρέπουν την είσοδο στην επικράτειά τους ζώων τα οποία έχουν εμβολιασθεί μετά την ημερομηνία κατά την οποία οι χώρες αυτές έχουν σταματήσει τον εμβολιασμό.

3. Η Επιτροπή πληροφορεί τα κράτη μέλη το συντομότερο δυνατόν σχετικά με τις χώρες οι οποίες έχουν παράσχει τις εγγυήσεις που αναφέρονται στην παράγραφο 2 και αποστέλει νέα στοιχεία αν και όταν χρειασθεί.

4. Εφόσον πραγματοποιείται εμβολιασμός στο μέρος της επικράτειας τρίτης χώρας που αναφέρεται στον κατάλογο της απόφασης 79/524/ΕΟΚ, μπορεί να επιτραπεί η εισαγωγή ζώντων βοοειδών, που περιγράφεται στην παράγραφο 1, υπό ορισμένους όρους, εάν προέρχονται από περιοχές της τρίτης χώρας για τις οποίες έχουν ληφθεί οι ζητούμενες στην παράγραφο 2 πληροφορίες και κατόπιν αποφάσεως που λαμβάνεται σύμφωνα με τη διαδικασία που ορίζει το άρθρο 29 της οδηγίας 72/462/ΕΟΚ του Συμβουλίου (6).

Άρθρο 2

1. Στο υγειονομικό πιστοποιητικό που προβλέπεται στο παράρτημα ΣΤ υπόδειγμα Ι ή ΙΙ της οδηγίας 65/432/ΕΟΚ του Συμβουλίου (7), το οποίο συνοδεύει τα βοοειδή που προορίζονται για κράτη μέλη, όπως αναφέρει το άρθρο 1 προστίθενται στα ακόλουθα:

"βοοειδή τα οποία δεν έχουν εμβολιασθεί κατά του αφθώδους πυρετού μετά την . . ."

2. Τα κράτη μέλη τα οποία εισάγουν ζώντα ζώα από χώρες που αναφέρονται στο άρθρο 1 παράγραφος 2 πρέπει να απαιτούν πιστοποίηση για τα ζώα αυτά ότι:

είτε - δεν έχουν εμβολιασθεί κατά του αφθώδους πυρετού,

είτε - έχουν εμβολιασθεί κατά του αφθώδους πυρετού με επίσημα εγκεκριμένο εμβόλιο, όχι μετά από . . .

3. Η ημερομηνία που αναφέρεται στις παραγράφους 1 και 2 είναι η ημερομηνία κατά την οποία το κράτος μέλος προορισμού έπαυσε επίσημα τη διενέργεια εμβολιασμού, η οποία δεν μπορεί να είναι προγενέστερη της 4ης Απριλίου 1991.

Άρθρο 3

1. Τα κράτη μέλη ενημερώνουν την Επιτροπή και τα άλλα κράτη μέλη, στο πλαίσιο της μόνιμης κτηνιατρικής επιτροπής, σχετικά με την αποδοχή ζώντων βοοειδών σύμφωνα με το άρθρο 1.

2. Το καθεστώς ενός κράτους μέλους κατά την έννοια του άρθρου 4α παράγραφος 1 της οδηγίας 64/432/ΕΟΚ δεν θίγεται όταν ένα κράτος μέλος επικαλείται τις διατάξεις του άρθρου 1 της παρούσας απόφασης.

Άρθρο 4

Οι διατάξεις της παρούσας απόφασης εφρμόζονται μέχρι τις 31 Δεκεμβρίου 1992.

Άρθρο 5

Οι αποφάσεις 91/13/ΕΟΚ και 91/177/ΕΟΚ καταργούνται.

Άρθρο 6

Η παρούσα απόφαση απευθύνεται στα κράτη μέλη. Βρυξέλλες, 28 Ιανουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 13. (2) ΕΕ αριθ. L 8 της 11. 1. 1991, σ. 26. (3) ΕΕ αριθ. L 86 της 6. 4. 1991, σ. 32. (4) ΕΕ αριθ. L 146 της 14. 6. 1979, σ. 15. (5) ΕΕ αριθ. L 267 της 29. 9. 1990, σ. 46. (6) ΕΕ αριθ. L 302 της 31. 12. 1972, σ. 28. (7) ΕΕ αριθ. 121 της 29. 7. 1964, σ. 1977/64.